**MINIMALNI STANDARDI ZNANJA pri predmetu PLESNO IZRAŽANJE (PLI)**

Plesni ustvarjalni proces omogoča raziskovanje lastnega jaza in je ena od oblik človekovega izražanja in zavedanja samega sebe, saj je osnovni inštrument plesa naše telo, v odnosu s časom prostorom in drugimi telesi. S spoznavanjem različnih gibalnih principov in vzpostavljanju lastne gibalne identitete pri dijakih spodbujamo najprej dijakom lastno zadovoljstvo ob gibanju, da so potem sposobni to prenesti še na najmlajše. Dijaki usvojeno znanje bogatijo z aktivnim in ustvarjalnim delovanjem svoje izkušnje, povezovanjem še z drugimi predmeti in hkrati krepijo zdravi občutek samozavesti in zaupanja vase.

Minimalni standard je doseženih najmanj 50% pri praktičnem delu/ nastopu, ustnih in pisnih/ seminarskih nalogah.

V okvir minimalnih standardov sodijo tudi obiski plesnih predstav predvsem za otroke (2 predstavi).

Zaradi specifike praktičnega dela je pri predmetu umetnost giba obvezna 80% aktivna prisotnost.

Splošni minimalni standardi pri predmetu plesno izražanje so vezani na javno veljavna izhodišča iz kataloga znanj za ta predmet in obsegajo:

- Pozna osnove razvojnih zakonitosti in psihomotorike otrok, saj le z razumevanjem in praktično uporabo lahko, nadgrajujemo otrokov osnovni potencial, izbira otrokovemu razvoju primerne vsebine in načine gibanja tako gibanje telesa kot celote in posameznih delov.

- Pozna povezanost čustvovanja, občutenja in mišljenja otoka z njegovim spontanim plesnim izražanjem. Temu primerno izbira ustrezne vsebine za sodelovanje otroka v skupini, prevzemanje vlog in nalog, da lahko praktično upodobi gibalno izražanje čustev in razpoloženj.

- Nadgrajuje teoretično in praktično znanje s področja plesne tehnike, saj si z večanjem gibalnega in teoretičnega znanja- besednjaka širi možnosti izbire in povezovanja tudi v konkretnih projektih.

- Zna uporabiti pridobljeno znanje s plesnega področja z drugimi področji umetnosti. Z gledanjem predstav in reflektiranjem le teh si bogati svoj pogled na umetnost in zna argumentirati svoje mnenje in prepozna kvalitetne in nekvalitetne predstave za otroke.

- Samostojno poišče vzpodbude za ples, izvede spontano in usmerjeno plesno improvizacijo. Za gibalno plesno upodobitev zna poiskati primerno otroško poezijo (ljudsko ali umetno) in izbrati ustrezno glasbeno podlago. Ustrezno prepozna mesta v pravljicah, basnih, ugankah in izštevankah, kjer lahko vključuje plesne motive.